Prijedlog ODLUKE VIJEĆA o stajalištu Europske unije u Zajedničkom odboru, osnovanom Euro-mediteranskim privremenim sporazumom o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, u pogledu izmjene članka 15. stavka 7. Protokola 3. uz navedeni Sporazum o definiciji pojma „proizvoda s podrijetlom” i načinima administrativne suradnje /* COM/2013/0728 final - 2013/0348 (NLE) */





OBRAZLOŽENJE 1. KONTEKST PRIJEDLOGA Zabrana povrata carina utvrđuje se člankom 15. Protokola 3. priloženog uz Sporazum o pridruživanju između EZ-a i PLO-a, kako je izmijenjen Odlukom br. 1/2009 Zajedničkog odbora EU – PLO od 24. lipnja 2009.[1] Stavkom 7. tog članka utvrđuje se prijelazno razdoblje prije potpune primjene zabrane povrata carina od strane Zapadne obale i pojasa Gaze, a partneru omogućuje da u tom razdoblju svojim izvoznicima ili gospodarskim subjektima odobri povrat carina. Navedeno prijelazno razdoblje isteklo je 31. prosinca 2009. Međutim, člankom 15. stavkom 7. predviđa se mogućnost ponovnog razmatranja te odredbe zajedničkim dogovorom. Komisija je 2010. na temelju zahtjeva PLO-a predložila produženje razdoblja primjene te odredbe do 31. prosinca 2012.[2] Međutim, Zajednički odbor EU – PLO nikad nije donio tu odluku. PLO je 6. prosinca 2012. pismeno zatražio novo produženje razdoblja primjene te odredbe za četiri godine. U skladu s člankom 39. Protokola 3., odredbe navedenog Protokola mogu se izmijeniti odlukom Zajedničkog odbora. Tekst odluke zamijenit će odredbu iz članka 15. stavka 7. Stranke su se usuglasile o produženju razdoblja primjene članka 15. stavka 7. za šest godina s učinkom od 1. siječnja 2010. radi osiguranja jasnoće, dugoročne gospodarske predvidljivosti i pravne sigurnosti za gospodarske subjekte, usklađenosti sa sličnim zahtjevima ostalih mediteranskih zemalja te radi utvrđivanja razdoblja obuhvaćenog prijedlogom Komisije nakon početnog zahtjeva PLO-a. U okviru radne skupine Pan-Euro-Med dogovoreno je da će se do službenog donošenja ove odluke njezin sadržaj primjenjivati od 1. siječnja 2010. 2. REZULTATI SAVJETOVANJA SA ZAINTERESIRANIM STRANKAMA I PROCJENE UČINKA Provedena su savjetovanja sa zainteresiranim strankama u okviru radne skupine Pan-Euro-Med i Odbora za Carinski zakonik – odjela za podrijetlo. Vanjska ekspertiza nije bila potrebna. Procjena učinka nije bila potrebna jer su predložene izmjene tehničke prirode i ne utječu na sadržaj Protokola o pravilima o podrijetlu koji je trenutačno na snazi. 3. PRAVNI ELEMENTI PRIJEDLOGA Izmijenjenu odredbu o povratu trebalo bi primjenjivati retroaktivno od 1. siječnja 2010. Pravni temelj izmjene te odredbe članak je 207. stavak 4. prvi podstavak u vezi s člankom 218. stavkom 9. Ugovora o funkcioniranju Europske unije. Taj je prijedlog u isključivoj nadležnosti Unije. Načelo supsidijarnosti stoga se ne primjenjuje. Predloženi instrument: odluka Vijeća. 2013/0348 (NLE) Prijedlog ODLUKE VIJEĆA o stajalištu Europske unije u Zajedničkom odboru, osnovanom Euro-mediteranskim privremenim sporazumom o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, u pogledu izmjene članka 15. stavka 7. Protokola 3. uz navedeni Sporazum o definiciji pojma „proizvoda s podrijetlom” i načinima administrativne suradnje VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218., stavkom 9., uzimajući u obzir prijedlog Europske komisije, budući da: (1) Protokol 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane[3], u daljnjem tekstu Sporazum, kako je izmijenjen Odlukom br. 1/2009 Zajedničkog odbora EU – PLO od 24. lipnja 2009.[4], odnosi se na definiciju pojma „proizvoda s podrijetlom” i na načine administrativne suradnje. (2) Člankom 15. Protokola 3. određuje se opća zabrana povrata carina ili izuzeća od carina za materijale bez podrijetla koji se upotrebljavaju u proizvodnji proizvoda s podrijetlom. Međutim, stavkom 7. tog članka određuje se da se povrat ili djelomično izuzeće uz određene uvjete može primjenjivati do 31. prosinca 2009. (3) Komisija je 2010. na temelju zahtjeva PLO-a predložila produženje razdoblja primjene članka 15. Protokola 3. uz Sporazum do 31. prosinca 2012[5]. Međutim, Zajednički odbor EU – PLO nikad nije donio tu odluku. (4) Radi osiguranja jasnoće, dugoročne gospodarske predvidljivosti i pravne sigurnosti za gospodarske subjekte te radi utvrđivanja razdoblja obuhvaćenog prijedlogom Komisije, stranke su se usuglasile o produženju razdoblja primjene članka 15. stavka 7. za šest godina s učinkom od 1. siječnja 2010. (5) Stoga bi Zajednički odbor osnovan Sporazumom morao donijeti odluku o izmjeni Protokola u skladu s člankom 39. Protokola 3. (6) Europska bi unija stoga morala u Zajedničkom odboru donijeti stajalište utvrđeno u priloženom nacrtu odluke, DONIJELO JE OVU ODLUKU: Članak 1. Stajalište koje će Europska unija donijeti u Zajedničkom odboru, osnovanom Euro-mediteranskim privremenim sporazumom o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, u pogledu izmjene članka 15. stavka 7. Protokola 3. o definiciji pojma „proizvoda s podrijetlom” i načinima administrativne suradnje u cilju produženja razdoblja primjene navedene odredbe, utvrđeno je u priloženom nacrtu odluke Zajedničkog odbora. Članak 2. Odluka Zajedničkog odbora objavljuje se u Službenom listu Europske unije. Sastavljeno u Bruxellesu Za Vijeće Predsjednik PRILOG Nacrt ODLUKE BR. […] ZAJEDNIČKOG ODBORA EU – PLO od […] o izmjeni članka 15. stavka 7. Protokola 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvoda s podrijetlom” i načinima administrativne suradnje ZAJEDNIČKI ODBOR, uzimajući u obzir Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, a posebno članak 39. Protokola 3. uz Sporazum, budući da: (1) Člankom 15. stavkom 7. Protokola 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane[6], u daljnjem tekstu Sporazum, kako je izmijenjen Odlukom br. 1/2009 Zajedničkog odbora EU – PLO od 24. lipnja 2009.[7], omogućuje se uz određene uvjete povrat carina ili poreza ili djelomično izuzeće od carina ili poreza s jednakim učinkom do 31. prosinca 2009. (2) Komisija je 2010. na temelju zahtjeva PLO-a predložila produženje razdoblja primjene članka 15. Protokola 3. uz Sporazum do 31. prosinca 2012[8]. Međutim, Zajednički odbor EU – PLO nikad nije donio tu odluku. (3) Radi osiguranja jasnoće, dugoročne gospodarske predvidljivosti i pravne sigurnosti za gospodarske subjekte te radi utvrđivanja razdoblja obuhvaćenog prijedlogom Komisije, stranke u Sporazumu usuglasile su se o produženju razdoblja primjene članka 15. stavka 7. Protokola 3. uz Sporazum za šest godina s učinkom od 1. siječnja 2010. (4) Protokol 3. uz Sporazum trebalo bi stoga na odgovarajući način izmijeniti. (5) Budući da se članak 15. stavak 7. Protokola 3. uz Sporazum više ne primjenjuje od 31. prosinca 2009., ovu Odluku trebalo bi primjenjivati od 1. siječnja 2010. DONIO JE SLJEDEĆU ODLUKU: Članak 1. Članak 15. stavak 7. zadnji podstavak Protokola 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvoda s podrijetlom” i načinima administrativne suradnje zamjenjuje se sljedećim tekstom: „Odredbe ovog stavka primjenjuju se do 31. prosinca 2015. i mogu se ponovno razmotriti zajedničkim dogovorom.” Članak 2. Ova Odluka stupa na snagu na dan donošenja. Primjenjuje se od 1. siječnja 2010. Sastavljeno u […] ZA ZAJEDNIČKI ODBOR Predsjednik […] [1] SL L 298, 13.11.2009., str. 1. [2] COM(2010) 166, 21.4.2010. [3] SL L 187, 16.7.1997., str. 3. [4] SL L 298, 13.11.2009., str. 1. [5] COM(2010) 166, 21.4.2010. [6] SL L 187, 16.7.1997., str. 3. [7] SL L 298, 13.11.2009., str. 1. [8] COM(2010) 166, 21.4.2010.